User:Krit.phuritheves/sandbox

ประวัติสโมสรราชบุรี

สโมสรวอลเลย์บอลราชบุรี ภายใต้การบริหารการจัดการของบริษัทราชบุรีวอลเลย์บอล คลับจำกัด ก่อตั้งทีมในปี พ.ศ. 2558 และเพื่อต้องการส่งเสริมอาชีพในสายกีฬาวอลเลย์บอลให้มีความเป็นมืออาชีพและร่วมพัฒนาวงการวอลเลย์บอลของประเทศให้เติบโตอย่างยั่งยืน ให้เป็นที่ยอมรับและสามารถเทียบชั้นได้ในระดับสากล เพื่อเป้าหมายสูงสุด สโมสรวอลเลย์บอลราชบุรี จึงถูกวางรากฐานอย่างมั่นคง มีการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวและพร้อมก้าวสู้ความสำเร็จสูงสุดร่วมกัน สโมสรวอลเลย์บอลราชบุรี เข้าร่วมในปีแรกคือ วอลเลย์บอลอาชีพดิวิชั่น 1 (โปรชาเล้นท์) ช่วงการแข่งขันในเดือนสิงหาคม พ.ศ. 2558 ด้วยผลงานที่โดดเด่นสโมสรวอลเลย์บอลราชบุรี จึงสามารถทำผลงานได้อย่างยอดเยี่ยม สามารถคว้าแชมป์มาครองได้เป็นผลสำเร็จ และติดอันดับเลื่อนชั้นสู่การแข่งขันวอลเลย์บอลอาชีพถ้วยสูงสุดของประเทศไทยวอลเลย์บอลอาชีพไทยแลนด์ลีก 2015 – 2016 และผลงานในไทยแลนด์ลีก ทีมราชบุรีปิดฤดูกาล ในอันดับที่ 5 ของตาราง ซึ่งยังได้สิทธิ์ในการเล่น ซูปเปอร์ลีก และไทยแลนด์ลีก 2016 – 2017 ต่อไป ทั้งหมดนี้เป็นผลมาจากการสร้างรากฐานที่แข่งแกร่งและมั่นคง ประจักษ์ต่อทุกสายตาและเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลราชบุรี ปัจจุบันสโมสรวอลเลย์บอลราชบุรี มีท่านศมานันท์ เหล่าวณิชวิศิษฎ นายกเทศมนตรีเมืองราชบุรี ประธานชมรมวอลเลย์บอลจังหวัดราชบุรีและที่ปรึกษาสมาคมวอลเลย์บอลแห่งประเทศไทย ดำรงตำแหน่งประธานสโมสร โดยมีเป้าหมายในปีต่อไปจะพาทีมราชบุรี สร้างผลงานให้ได้ดีกว่าฤดูกาลที่ผ่านมาและหวังที่จะพัฒนาวงการวอลเลย์บอลภายในจังหวัดราชบุรีให้ก้าวหน้าต่อไป